Материал представлен из коллекции электронной библиотеки «Писатели Чувашии – детям» – **pchd21.ru**

Электронная библиотека создана Чувашской республиканской детско-юношеской библиотекой **–** [**www.rdub21.ru**](http://www.rdub21.ru) – на средства гранта Президента Российской Федерации для поддержки творческих проектов общенационального значения в области культуры и искусства

**Автор: Яковлев Иван Яковлевич**

**Книга: Уçăлма тухнă шăши çури = A little mouse ona walking tour**

**Рассказ: Лаша шырани**

Пĕр çын хăйĕн айĕнчи лашине виçĕ кун шыранă тет. Пĕр яла пырса ыйтать тет:

– Лаша курмарăр-и? – тесе.

*–* Çук, курмарăмăр, – тесе калаççĕ тет.

Тата тепĕр яла пырса ыйтать тет:

– Лаша курмарăр-и? – тесе.

– Çук, курмарăмăр, – тесе калаççĕ тет.

Çапла ялтан яла тек çӳрет тет. Çӳресен-çӳресен пĕр ăслăрах çынна тĕл пулчĕ тет те:

– Эсĕ ăçта та пулин ют лаша çӳренине курман-и? – тесе калать тет.

– Çук, курман. Хăçан çухалнă сан лашу? – тесе каларĕ тет.

– Паянхипе виçĕ кун ĕнтĕ ак, – тесе каларĕ тет.

– Лашу мĕн тĕслĕччĕ? – тесе каларĕ тет леш çынĕ.

– Шурă улаччĕ, – тесе каларĕ тет.

– Çак ху айăнтиех мар-и? – тесе каларĕ тет лешĕ.

Хайхи ут çинчен анса пăхрĕ тет те лашине:

– Çакă, çакă, çакă! – тесе каларĕ тет. Лаши çине сиксе утланчĕ тет те савăннипе чуптара пачĕ тет килне.

Все тексты взяты из открытых источников и выложены на сайте для не коммерческого использования.

Все права на тексты принадлежат только их правообладателям.